NWR บวกแรง 9% วางเป้าปีนี้รายได้โต 50% ลุยคว้างานเอกชน-รัฐ 1.4 หมื่นล้าน 
NWR บวกแรง 9% นิวไฮรอบ 9 เดือน วางเป้าปีนี้รายได้โต 50% ลุยคว้างานใหม่เอกชน-รัฐ 1.4 หมื่นล้านบาท 
NWR บวกแรง 9% นิวไฮรอบ 9 เดือน วางเป้าปีนี้รายได้โต 50% ลุยคว้างานเอกชน-รัฐ 1.4 หมื่นล้านบาท 
17 ม.ค. 2566

ผู้สื่อข่าวรายงานว่า วันนี้ (17 ม.ค.66) ราคาหุ้น บริษัท เนาวรัตน์พัฒนาการ จำกัด (มหาชน) หรือ NWR ณ เวลา 10:35 น. อยู่ที่ระดับ 0.86บาท บวก 0.07 บาท หรือ 8.86% สูงสุดที่ระดับ 0.88 บาท ต่ำสุดที่ระดับ 0.79 บาท ด้วยมูลค่าการซื้อขาย 45.80 ล้านบาท ราคาหุ้นนิวไอรอบ 9 เดือน โดยนับตั้งแต่หุ้นยืนที่ระดับ 0.86 บาท เมื่อวันที่ 31 มี.ค.65

โดยก่อนหน้านี้นายปสันน สวัสดิ์บุรี รองกรรมการผู้จัดการอาวุโส NWR เปิดเผยว่า บริษัทคาดหวังคว้างานใหม่เข้ามาได้ในปี 66 มูลค่ารวม 1.4 หมื่นล้านบาท จากการมองถึงแนวโน้มของงานใหม่ที่จะเปิดประมูลออกมามากขึ้น โดยเฉพาะงานโครงสร้างพื้นฐานของภาครัฐ ซึ่งในปี 66 คาดว่าจะเห็นการเปิดประมูลโครงการทางด่วน 5 เส้นทาง ซึ่งเป็นงาน Mega Project มูลค่ารวม 1.1 แสนล้านบาท ซึ่งบริษัทอยู่ระหว่างการติดตามงานและสนใจเข้าร่วมประมูลงานดังกล่าวด้วย
โดยในปี 66 บริษัทมองว่าตลาดรับเหมาก่อสร้างยังเห็นการขยายตัวขึ้นราว 4% จากการกลับมาของงานใหม่ๆที่ออกมาหลังผ่านพ้นการแพร่ระบาดโควิด-19 ไปแล้ว ซึ่งในช่วงแรกจะนำโดยงานโครงการของภาคเอกชนที่ออกมา โดยเฉพาะกลุ่มธุรกิจอสังหาริมทรัพย์ที่มีการกลับมาพัฒนาโครงการใหม่ๆมากขึ้นหลังโควิด-19 คลี่คลาย และในปีหน้ายังเห็นผู้ประกอบการภาคอสังหาริมทรัพย์ยังมีการพัฒนาโครงการใหม่ๆออกมาอย่างต่อเนื่อง และมีแรงหนุนจากงานภาครัฐที่เข้ามาเสริมอีก
สำหรับการพัฒนาโครงการที่อยู่อาศัยในปี 66 บริษัทมีแผนเปิดโครงการแนวราบใหม่ 2 โครงการ โดยมีความชัดเจนแล้ว 1 โครงการ มูลค่ากว่า 1 พันล้านบาท ส่วนอีก 1 โครงการอยู่ระหว่างศึกษา อีกทั้งบริษัทยังได้เตรียมที่ดินไว้เพื่อรอเปิดโครงการคอนโดมิเนียม ซึ่งจะมีการเปิดเมื่อเห็นสัญญาณชัดเจนของการกลับมาของตลาดคอนโดมิเนียม
ขณะที่ปี 65 บริษัทประมูลงานใหม่เข้ามาแล้วกว่า 1.2 หมื่นล้านบาท ส่งผลให้มูลค่างานในมือ (Backlog) อยู่ที่ 3.4 หมื่นล้านบาท ซึ่งจะทยอยรับรู้ไปอีก 3 ปีข้างหน้า และยังมั่นใจว่ารายได้ในปี 65 จะเติบโตได้ 50% จากปีก่อนที่ 1.12 หมื่นล้านบาท